Mykolas Jonas Henrikas Giedraitis

Mykolas Jonas Henrikas Giedraitis (; 1929 m. sausio 25 d. Lobzove prie Diarečyno, Slanimo apskr. – 2017 m. gruodžio 29 d. Oksforde, Anglijojehttps://kultura.lrytas.lt/istorija/2018/01/03/news/oksforde-mire-ldk-senos-kunigaiksciu-gimines-palikuonis-4083724/ ) – aeronautikos inžinierius, istorikas.

 Giminė 
Kilęs iš Lietuvos kunigaikščių Giedraičių giminės. Tėvas Tadas Giedraitis (1890 m. sausio 7 d. – 1941 m. birželio 26 d.), motina (susituokė 1919 m. rugsėjo 10 d. Vilniuje) – Anna Dunin-Šostakovska (1894 m. balandžio 29 d. – 1976 m. gegužės 2 d.), seserys Ana Marija Kazimiera (g. 1920 m.) ir Teresė Liudvika (1922 m. Vilnius – 1973 m. Solsberis, Rodezija). 1958 m. liepos 26 d. Londone vedė Rosemary Virginia Anna Cumpston, vaikai Michal Graham Dowmont Giedroyć (g. 1959 m.), Anna Catherine Astrid Louise Parham (g. 1960 m.), Mary Rose Helen Bowyer-Smyth (g. 1963 m.), Melanie Clare Sophie (g. 1968 m.).GIEDROYC (GUÉDROITZ) Genealogija 

 Biografija 
1940 m. iš Baltarusijos buvo ištremtas į Vakarų Sibirą. 1942 m. su lenkų V. Anderso armija evakavosi į Iraną, iš ten persikėlė gyventi į Didžiąją Britaniją. 1951 m. Londono universitete baigė matematikos krypties aeronautiką.

1951–1965 m. dirbo Didžiosios Britanijos ir Tolimųjų Rytų aviacijos įmonėse, 1966–1977 m. – įvairių šalių vyriausybių konsultantas, padėjo diegti modernias technologijas. 1967–1989 m. kelių pramonės bendrovių direktorius Anglijoje, Vokietijoje ir Ispanijoje.

Istoriją studijuoti pradėjo 1966 m. savarankiškai. Nepriklausomas mokslininkas, nuo 1989 m. Oksfordo universiteto humanitarinių mokslų garbės magistras. Tyrinėjo Lietuvos Didžiosios kunigaikštystės viduriniųjų amžių, kunigaikščių Giedraičių giminės istoriją. Nuo 1993 m. finansavo ir koordinavo lėšų rinkimą projektams Lietuvoje – buvusiai Videniškių atgailos kanauninkų vienuolyno infulato rezidencijai, parapinei bažnyčiai restauruoti, Baltadvario piliavietės ir dvarvietės archeologiniams tyrimams. 1999 m. finansiškai parėmė Merkelio Giedraičio ir Mikalojaus Daukšos paminklo Varniuose statybą.

Oksforde mirusio Mykolo Jono Henriko Giedraičio pelenai su urna velionio paskutine valia 2018 m. birželio 2 d. buvo palaidota Videniškių bažnyčioje, Palaimintojo Mykolo Giedraičio koplyčioje, kunigaikščių Giedraičių giminės kriptoje.Videniškiuose amžino poilsio atgulė 21 kartos kunigaikščio Mykolo Jono Henriko Giedraičio palaikai 

 Įvertinimas 
 1995 m. Gedimino 4 laipsnio ordinas

 Šaltiniai 

Mykolas Jonas Henrikas
Kategorija:Lietuvos istorikai
Kategorija:Aviatoriai